wickkiey/tamil-wikipedia-markdown huggingface dataset:
# ஆரணி கோட்டை


**ஆரணி கோட்டை** என்பது தமிழ்நாட்டில், திருவண்ணாமலை மாவட்டம், ஆரணி நகரில் அமைந்துள்ள கோட்டையாகும்.  

தொண்டை மண்டலத்தில், பல்லவர்கள் வரலாற்று பக்கங்களில் தனியிடத்தை பிடித்திருப்பது ஆரணி பகுதியாகும். பிற்கால சோழர்கள் ஆட்சிகாலத்தில் சிற்றரசர்களாக குறுகிப்போன பல்லவர்களின் வழித்தோன்றலின் ஒரு பிரிவான கடம்பூர் சம்புவராயர்கள் ஆவார்கள். இவர்கள் படைவீட்டை தலைமையிடமாக கொண்டு ஆட்சி புரிந்தனர். இவர்களின் மூதாதையர்களின் நிலைநாட்ட முயன்றனர்.  

ஆரணி மண்டலேஷ்வரர்கள் தங்களின் ஆட்சிக்குட்பட்ட பகுதிகளை கண்காணிக்கவும், பாதுகாக்கவும், நிர்வாகம் செய்யவும் வசதியாக கோட்டை கட்டிக்கொள்ள அனுமதி அளித்தனர். இப்படி கட்டப்பட்டதுதான் இன்று கான்கிரீட் கட்டிடங்களின் அடித்தளமாக மாறிப்போயுள்ள ஆரணி கோட்டை. இந்த கோட்டைக்காக ஆரணியை அடுத்த படைவீட்டை சுற்றியுள்ள குன்றுகளில் இருந்து பாறைகள் வெட்டி எடுக்கப்பட்டுள்ளன. விஜயநகர பேரரசர்களின் கோட்டை கொத்தளங்களில் என்னென்ன சிறப்பம்சங்கள் இருக்குமோ அத்தனை சிறப்பம்சங்களும் ஆரணி கோட்டையிலும் இடம்பெற்றிருந்தன. மண்டலேஸ்வரர்களுக்கான அரண்மனைகள், அதிகாரிகள், படைவீரர் குடியிருப்புகள், ஆயுத கிடங்கு, குதிரைகளுக்கான லாயம் என அனைத்து அம்சங்களுடன், சுற்றிலும் அகழியுடன் இந்த கோட்டை விளங்கியது. அதோடு சூரியகுளம், சந்திர குளம், சிம்மக்குளம் போன்ற குளங்களும் கோட்டையை ஒட்டி அமைந்தன. இதில் இரண்டு குளங்கள் மட்டுமே இப்போதும் இருந்து கொண்டிருக்கின்றன.  

வரலாற்று சின்னமாக கருதப்படும் ஆரணி கோட்டை மைதானத்தில் அமைந்துள்ள இராபர்ட் கெல்லியின் நினைவுத்தூண் பொ.ஊ. 1760 ல் நடந்த கர்நாடகப் போரில் ஆற்காடு கோட்டையும், ஆரணி கோட்டையும் கிழக்கிந்திய கம்பெனி வசம் சென்றது. அப்போது மதுரையை ஆண்ட மகமூத்கான் என்ற மருதநாயகம் மற்றும் ராபர்ட் கெல்லி கிழக்கிந்திய படை கம்பெனிக்கு ஆதரவாக ஆரணி கோட்டையை தாக்கினார். இந்த தாக்குதலில் ஆரணி கோட்டையின் பெரும்பகுதி நாசமானது. இந்த போரில் வீரமரணம் அடைந்த இராபர்ட் கெல்லி மற்றும் கர்னல் வைசூப் உட்பட பலரின் நினைவாக நினைவுத்தூண்கள் எழுப்பப்பட்டன.  

## இதனையும் காண்க
- ஆரணி ஜாகீர்
- ஆரணி அரண்மனை
- ஆரணி சண்டை
# சுமதி மூர்த்தி


**சுமதி மூர்த்தி** (Sumathi Murthy) இவர் பெங்களூரை தளமாகக் கொண்ட ஓர் இந்துஸ்தானி இசைப்பாடகரும், இசையமைப்பாளரும் மற்றும் அகனள், அகனன், ஈரர், திருனர்களின் ஆர்வலரும் ஆவார். இவர் ஆக்ரா கரானா என்ற பாடல் வகையைப் பாடும் இசைக் கலைஞராவார். மேலும், வினோதமானவர்களின் உரிமைகள் இயக்கத்திலும் தீவிரமாக செயல்பட்டு வருகிறார்.  

## இசை வாழ்க்கை
இவர் 12 வயதிலிருந்தே தனது இசை நிகழ்ச்சியைத் தொடங்கினார்.  

அகனள், அகனன், ஈரர், திருனர்களின் சமூகம் மற்றும் இந்திய தண்டனைச் சட்டத்தின் சர்ச்சைக்குரிய பிரிவு 377 இன் தாக்கம் பற்றி பேசிய *பிரேக்கிங் ஃப்ரீ* என்ற ஆவணப்படத்திலும் மூர்த்தி இடம் பெற்றுள்ளார்.  

## வெளியீடுகள்
பாலினத்தின் "பாரம்பரிய" கருத்துக்கள் பல நூற்றாண்டுகளாக சமூக-கலாச்சாரங்களில் ஊடுருவியுள்ளதால், கலை நிகழ்ச்சிகள் சமுதாயத்தின் மற்ற பகுதிகளைப் போலவே ஒரே மாதிரியாக வேரூன்றியுள்ளன. இதற்கு விடையிறுக்கும் விதமாக "டுவேர்ட்ஸ் ஜென்டர் இன்குளூசிவ்லி" (பாலின உள்ளடக்கத்தை நோக்கி): பாலினத்தைச் சுற்றியுள்ள தற்கால கவலைகள் பற்றிய (சுனில் மோகனுடன்) ஆய்வுப் பணிகளைப் பற்றிய ஆராய்ச்சியினை வெளியிட்டுள்ளார்.
# ரேவதி கிருட்டிணா

**ரேவதி கிருட்டிணா** ( Revathy Krishna) இவர் ஓர் இந்திய வீணைக் கலைஞராவார். இவர் கருநாடக இசை, மெல்லிசை மற்றும் திரைப்பட இசை இரண்டிலும் இவரது திறமை புகழ் பெற்றது. வீணையின் மீதான இவரது தீவிர ஆர்வத்தைக் கண்ட, இவரது தாயார், இவரது காலத்தின் புகழ்பெற்ற வயலின் கலைஞர்களை சிறந்த ஆசிரியர்களாகக் கொண்டு இவருக்கு ஒரு முறையான பயிற்சியை வழங்கினார்.  

## ஆரம்ப கால வாழ்க்கை
ரேவதி செல்வகுமார் என்ற பெயரில் பிறந்த ரேவதி கிருட்டிணா, செல்வகுமார் மற்றும் லட்சுமி என்பவரின் மகள் ஆவார். ரேவதியின் சகோதரர் சந்திரன் ஒப்பனை அறுவை சிகிச்சை நிபுணராக இருந்தார். தற்போது அவர் ஓய்வில் உள்ளார். இசை மேதை தியாகராஜரின் சீடர் வம்சாவளியைச் சேர்ந்த இவர், தியாகராஜரின்ன் புனித சீடரான தில்லைஸ்தானம் ராம ஐயங்காரின்<nowiki/>பேத்தியாவார். மதுரையில் உள்ள தெராலி இராமசாமி ஐயங்காரிடமிருந்து வாய்ப்பாட்டில் ஆரம்ப பயிற்சி பெற்ற பிறகு, இவர் தனது 12 வயதில் வீணையை கையில் எடுத்தார். மேலும் இவரது ஆர்வத்தை கண்ட இவரது தாயார் சுந்தரம் ஐயர் என்பவரின் கீழ் பயிற்சி பெற வைத்தார். பின்னர் இவர் கே. பி. சிவானந்தம் மற்றும் சாரதா சிவானந்தம் ஆகியோரின் கீழ் தனது கலையை நன்றாக வடிவமைத்தார். அங்கு இவர் தஞ்சை பாணி இசையில் பயிற்சி பெற்றார்.  

## திரைப்பட இசை
இவர் மேடையிலும் திரைப்படங்களிலும் மற்றும் திரைப்பட பாடல்களிலும் இசை நிகழ்ச்சிகளை நிகழ்த்துகிறார். பல ஒலித் தொகுப்புகள் மற்றும் காணொளி பாடல் தொகுப்புகள்லும் இவர் தோன்றியுள்ளார். ரஜினிகாந்த், கமல்ஹாசன் மற்றும் ஏ. ஆர். ரகுமான் போன்றவர்களின் பாடல்களுக்கு வீணையில் இசை வழங்கியிருப்பது இசை ரசிகர்களிடையே பிரபலமாக உள்ளது.  

## நிகழ்ச்சிகள்

தமிழ்நாடு, ஆளுநர் மாளிகையில் ஆளுநர் பி. எஸ். ராம் மோகன் ராவ் பதவியேற்பு நிகழ்ச்சியில் இவர் தனது சிறப்பு இசை நிகழ்ச்சியை நிகழ்த்தியுள்ளார்.  

இந்தியக் குடியரசுத் தலைவர் ஆ. ப. ஜெ. அப்துல் கலாம் முன்னிலையிலும் சிறப்பு இசை நிகழ்ச்சியை நிகழ்த்தியுள்ளார்.  

2012 சூலை அன்று நடந்த உலக தமிழ் மாநாட்டிலும் இவரது இசை நிகழ்ச்சி நிகழ்த்தப்பட்டது.  

தில்லியைத் தளமாகக் கொண்ட வீணை அறக்கட்டளை மற்றும் இந்திரா காந்தி தேசிய கலை மையம் ஆகியவை 2007 இல் ஏற்பாடு செய்த வீணை நவராத்திரியிலும் இசை நிகழ்ச்சி நிகழ்த்தப்பட்டது.  

திருவையாற்றில் வருடந்தோறும் நடைபெறும் தியாகராஜர் ஆராதனையில் தவறாமல் தனது வீணை இசை நிகழ்ச்சியினை நிகழ்த்துகிறார்.  

இலங்கை, யாழ்ப்பாணத்தில் நெல்லியடி மத்திய கல்லூரியில் ரேவதி கிருஷ்ணாவின் வீணை இசை நிகழ்ச்சி நடைபெற்றது.  

காஞ்சிபுரத்தில் நடைபெற்ற அத்திவரதர் வைபவத்தின் நிறைவு நாளுக்கான இசை நிகழ்ச்சியில் வீணை இசை நிகழ்ச்சியினை நிகழ்த்தியுள்ளார்.  

ஆசிய பசிபிக் கலாச்சார விழாவில் பங்கேற்க அழைக்கப்பட்டார். மேலும் அதில் இந்தியாவை பிரதிநிதித்துவப்படுத்தினார். இந்த நிகழ்வு ஜப்பானிய நகரமான புகுயோகாவில் நடைபெற்றது, மேலும் இது நமது தேசத்தின் பெருமையாக இருப்பது இவருக்கு ஒரு பெரிய மரியாதையாகும்.  

## விருதுகள் மற்றும் சாதனைகள்
வீணையில் இவரது சிறப்புமிக்க பங்களிப்பிற்காக இவருக்கு கலைமாமணி விருது வழங்கப்பட்டது. 2008 இல் குமார கந்தர்வ விருது வழங்கப்பட்டது.
# ஜோதி ஹெக்டே

**ஜோதி ஹெக்டே** (Jyoti Hegde ) ஓர் ருத்ரவீணை மற்றும் கந்தர்பாணி கரானாவைச் சேர்ந்த சித்தார் கலைஞர் ஆவார். இவர் தனது 12 வயதிலிருந்தே இசையைத் தொடர்ந்தார். தார்வாடு கர்நாடக பல்கலைக்கழகத்தில் இசையில் முதுகலைப் பட்டம் பெற்றார். விதுஷி ஜோதி ஹெக்டே ருத்ரவீணையில் முதல் மற்றும் ஒரே பெண் கலைஞர் ஆவார். அகில இந்திய வானொலியின் ருத்ரவீணை மற்றும் சித்தாரின் 'ஏ' தரக் கலைஞரான இவர், தொடர்ந்து தனது இசை நிகழ்ச்சிகளை நடத்தி வருகிறார்.  

## வாழ்க்கை வரலாறு
ஜோதி ஹெக்டே கர்நாடகாவின் வடகன்னட மாவட்டத்தின் மிகப்பெரிய நகரமான சிர்சியில் பிறந்து வளர்ந்தார். இவர் தனது 12 வயதில் இருந்தே இசைப் பயிற்சி மேற்கொண்டு வந்தார். தனது 16 வயதில், தனது முதல் ஆசிரியர் பண்டிட் மறைந்த பிந்து மாதவ் பதக்கின் வழிகாட்டுதலின் கீழ் ருத்ரவீணையைக் கற்கத் தொடங்கினார்.  

விதுஷி ஜோதி ஹெக்டே ருத்ரவீணையின்ன் முதல் மற்றும் ஒரே பெண் வீரர் ஆவார். முற்றிலும் மாறுபட்ட இரண்டு கருவிகளை இசையமைப்பதில் இவர் தனித்துவமானவர். ஜுகல்பந்தி மற்றும் பஞ்ச சித்தார் நிகழ்ச்சிகளை தனது மாணவர்களைக் கொண்டு ஏற்பாடு செய்து வருகிறார். இவரது புகழ் இந்தியா மற்றும் வெளிநாட்டிலிருந்து சீடர்களை ஈர்த்துள்ளது. இவர் ஒரு சிறந்த எழுத்தாளர், ருத்ரவீணையைப் பற்றிய கட்டுரைகளை வெளியிடுகிறார்.  

## தனிப்பட்ட வாழ்க்கை
ஜி. எஸ். ஹெக்டே என்பவரைத் திருமணம் செய்து கொண்ட இவருக்கு ஒரு மகன் உள்ளார்.
# இலியானா சித்தரிஸ்ட்


**இலியானா சித்தரிஸ்ட்** (*Ileana Citaristi*) என்பவர் இத்தாலி நாட்டைச் சேர்ந்த ஒரு ஒடிசி மற்றும் சாவ் நடனக் கலைஞர் ஆவார். இவர் இந்தியாவின் புவனேஸ்வரில் நடன பயிற்றுவிப்பாளராக உள்ளார். 1995 ஆம் ஆண்டில் வங்க மொழித் திரைப்படமான *யுகாந்தி திரைப்பட்திற்காக* சிறந்த *நடன இயக்குநருக்கான* 43 வது தேசிய திரைப்பட விருது இவருக்கு வழங்கப்பட்டது. மேலும் *ஒடிசிக்கு* இவர் செய்த பங்களிப்புகளுக்காக 2006 ஆம் ஆண்டு இந்திய அரசால் இவருக்கு பத்மசிறீ விருது வழங்கப்பட்டது. பத்மசிறீ விருது பெறும் வெளிநாட்டு வம்சாவளியைச் சேர்ந்த முதல் நடனக் கலைஞர் இவராவார்.  

## ஆரம்ப கால வாழ்க்கை
இத்தாலியின் பெர்காமோவை பூர்வீகமாகக் கொண்ட சிட்டாரிஸ்டி, இத்தாலியின் டெமக்ராஜியா கிறிஸ்டியானா கட்சியின் முன்னணி அரசியல்வாதியான செவரினோ சிட்டாரிஸ்டியின் மகள் ஆவார். இவர் கதகளியைக் கற்றுக்கொள்ள முடிவு செய்வதற்கு முன்பு இத்தாலியில் பாரம்பரிய மற்றும் சோதனை நாடகங்களில் நடிகையாக ஐந்து ஆண்டுகள் கழித்தார்.  

இவர் ஒடிசா செல்வதற்கு முன்னர் கேரளம் சென்றார், அங்கு தனது கதகளி குருவான கிருஷ்ணன் நம்பூதரியின் ஆலோசனையின் பேரில், கதகளியைக் கற்க மூன்று மாதங்கள் கடுமையான பயிற்சியை மேற்கொண்டார்.  

1979 முதல், இவர் ஒடிசாவில் வசித்து வருகிறார். ' உளநிலைப் பகுப்பாய்வு மற்றும் கிழக்கு தொன்மவியல்' என்ற ஆய்வறிக்கையின்பேரில் தத்துவ முனைவர் பட்டம் பெற்றார்.  

## நடன வாழ்க்கை

சிட்டாரிஸ்டி குரு கேளுச்சரண மகோபாத்திராவிடம் ஒடிசியைப் பயின்றார். அதன்பிறகு 1994 இல் தனது சொந்த நடனப் பள்ளியைத் தொடங்கினார். சிட்டாரிஸ்டி மயூர்பஞ்ச் சாவின் ஒரு விளக்கவுரையாளராகவும் இருக்கிறார். இவர் இக்கலையை குரு ஹரி நாயக்கிடம் பயிற்சி பெற்று கற்றுக் கொண்டார். மேலும் புவனேஸ்வரின் சங்க மகாவித்யாலாவில் ஆச்சார்யா என்ற பட்டத்தை பெற்றுள்ளார். இவர் 1996 இல் ஆர்ட் விஷன் அகாடமியை நிறுவினார், இது நாடகம், இசை, நடனம், ஓவியம் போன்ற பல்வேறு கலை வடிவங்களுக்கிடையில் கருத்துக்களைப் பகிர்ந்து கொள்வதற்கான தளமாக செயல்படுகிறது. இந்த அகாடமியில் ஒடிசி மற்றும் சாவ் நடனங்களுக்கு வகுப்புகள் நடத்தப்படுகிறது.  

## முக்கிய தயாரிப்புகள்
ஒடிசி மற்றும் சாவ் ஆகிய நடனங்களில் புதுப் புனைவு நடன தயாரிப்புகளுக்காக இலியானா சிட்டாரிஸ்டி புகழ்பெற்றார். அவை மேற்கு மற்றும் கிழக்கு நாடுகளிலிருந்தும் கருப்பொருள்கள் மற்றும் பாணிகளை ஒன்றிணைகத்தன. இவரது குறிப்பிடத்தக்க தயாரிப்புகளில் சில ஓவிட் மெட்டாமார்போசஸில் உள்ள கிரேக்க தொன்மவியலை அடிப்படையாகக் கொண்ட ' எக்கோ மற்றும் நர்சிஸஸ் ', ஜப்பானிய ஐக்கூக்களைக் கொண்ட 'தி ஜர்னி', யின் மற்றும் யாங்கின் சீனக் கருத்தை அடிப்படையாகக் கொண்ட ‘Images of Change' மற்றும் மாயா ஏஞ்சலோவின் 'ஸ்டில் ஐ ரைஸ் ' என்ற கவிதையை அடிப்படையாகக் கொண்டது. ஒடிசியில், 'மாயா தர்பன்', ' மகாநதி : அண்ட் தி ரிவர் ஃபுளோ', என்பவை ஒரிசாவின் வரலாறு மற்றும் கலாச்சார புவியியல் பற்றியவையாகும். இவர் ஐ.சி.சி.ஆரில் 'சிறந்த கலைஞராக' பதிவுசெய்யப்பட்டார்.  

மும்பையின் சுர் சிங்கர் சன்சாத்தால் 'ராஷேஷ்வர் விருது' பெற்றவர்களில் இவரும் ஒருவர் ஆவார். 2008 ஆம் ஆண்டில் இத்தாலிய அரசாங்கம் இவரை ஆர்டர் ஆஃப் தி ஸ்டார் ஆஃப் இத்தாலியன் சோலிடரிடியின் உறுப்பினராக்கியது.  

## படைப்புகள்
# பர்னீ சாண்டர்சு


**பெர்ணார்டு சாண்டர்சு (** (பிறப்பு செப்டம்பர்8, 1941) ஒரு அமெரிக்க அரசியல்வாதி ஆவார். 2007 ஆம் ஆண்டிலிருந்து வெர்மான்ட் இன் மேலவை உறுப்பினர் ஆவார். 1991 இலிருந்து 2007 வரை வெர்மான்ட் இன் கீழவை உறுப்பினராக இருந்தார். அமெரிக்க அரசியலில் அதிக ஆண்டுகளாக சுயேச்சையாக இருந்தவர். மக்களாட்சிக் கட்சி கூட்டத்துடன் இணைந்தவர். 2016 ஆம் ஆண்டு மக்களாட்சிக் கட்சியின் ஐக்கிய அமெரிக்காவின் குடியரசுத் தலைவர் வேட்பாளர் தேர்தலில் பங்கு பெற்றார். மீண்டும் 2020 தேர்தலில் பங்குபெறுகிறார்.
# கிறீன் புக் (திரைப்படம்)


***கிறீன் புக் *** 2018 இல் வெளிவந்த அமெரிக்க நகைச்சுவை நாடகத் திரைப்படமாகும். பீட்டர் ஃபேரெல்லி ஆல் இயக்கப்பட்டுள்ளது. செப்டம்பர் 11, 2018 அன்று தொராண்டோ சர்வதேசத் திரைப்படத் திருவிழாவில் வெளிவந்தது. நவம்பர் 16, 2018 அன்று ஐக்கிய அமெரிக்காவில் யுனிவர்சல் ஸ்டுடியோஸ் ஆல் வெளியிடப்பட்டு, $322 மில்லியன் வருவாயினை ஈட்டியது.  

இத்திரைப்படம் பல்வேறு விருதுகளை வென்றது. 91ஆவது அகாதமி விருதுகளில் சிறந்த திரைப்படம், சிறந்த அசல் திரைக்கதை, மற்றும் சிறந்த துணை நடிகர் ஆகிய விருதுகளை வென்றது.  

## மேலும் பார்க்க
- ஜிம் குரோ சட்டங்கள்
# மூன்லைட்டு (2016 திரைப்படம்)



***மூன்லைட்டு *** 2016 ஆம் ஆண்டில் வெளிவந்த அமெரிக்க நாடகத் திரைப்படம் ஆகும். பேர்ரி ஜென்கின்சால் எழுதி இயக்கப்பட்டுள்ளது. டிரிவான்டே ரோட்சு, ஆன்டிரே ஹாலந்து, ஜனெல் மொனே, அஷ்டன் சாண்டர்சு, ஜாரெல் ஜெரோம், நயோமீ ஹாரிசு, மகெர்சலா அலி ஆகியோர் நடித்துள்ளனர்.  

*மூன்லைட்டு* விமர்சகர்களால் பெரிதும் புகழப்பட்டது. 21 ஆம் நூற்றாண்டின் சிறந்த திரைப்படமாகவும் சிலரால் கருதப்படுகிறது.  

இத்திரைப்படம் பல்வேறு விருதுகளை வென்றள்ளது. சிறந்த நாடகத் திரைப்படத்திற்கான கோல்டன் குளோப், சிறந்த திரைப்படத்திற்கான அகாதமி விருது, சிறந்த துணை நடிகருக்கான அகாதமி விருது சிறந்த தழுவிய திரைக்கதைக்கான அகாதமி விருது ஆகிய விருதுகளை வென்றது.
# பில்லி கிறிசுடல்


**வில்லியம் எட்வர்டு கிறிசுடல் ** (பிறப்பு: மார்ச்சு 14, 1948) ஒரு ஐக்கிய அமெரிக்க நடிகர், குரல் நடிகர், நகைச்சுவையாளர், தயாரிப்பாளர், மற்றும் இயக்குநர் ஆவார்.  

ஆறு எம்மி விருதுகளையும் மற்றும் ஒரு டோனி விருதினையும் வென்றுள்ளார். அகாதமி விருதுகளை 1990 முதல் 2012 வரை ஒன்பது முறை நடத்தியுள்ளார்.  

## புத்தகங்கள்
- 
- 
- 
- 
-
# சசிகலா தானி


**சசிகலா தானி** (Shashikala Dani) இவர் இந்துஸ்தானி இசையில் ஜலதரங்கக் கலைஞர் ஆவார். இவர் ஜலதரங்கம் வாசிக்கும் ஒரு சில இசைக்கலைஞர்களில் ஒருவராக உள்ளார். ஜலதரங்கத்திற்காக அகில இந்திய வானொலியில் தற்போது தரப்படுத்தப்பட்ட ஒரே பெண் நிபுணர் ஆவார். ஜலதரங்கம், ஆர்மோனியம், சித்தார், வயலின், தில்ருபா மற்றும் கைம்முரசு இணை ஆகிய கருவிகளை கச்சேரியில் வாசிப்பது மற்றும் கற்பித்தல் அனுபவமுள்ள பல கருவி கலைஞர் ஆவார். அகில இந்திய வானொலியில் இந்துஸ்தானி மெல்லிசையில் கமகம் வகைக்காக தரப்படுத்தப்பட்ட பாடகர் ஆவார்.  

## சுயசரிதை
இந்தியாவின் கர்நாடக மாநிலத்தில் உள்ள தார்வாட் மாவட்டத்தில் உள்ள காலாகாதகி என்ற நகரத்தில் ருக்மிணி மற்றும் தோண்டிபா வாரங் ஆகியோருக்கு சசிகலா பிறந்தார். ஓர் இசைக் குடும்பத்தில் பிறந்த இவர், தனது தந்தை, பண்டிட் டி.ஆர் வாரங்கிடமிருந்து தனது 10 வயதில் இசையினைக் கற்கத் தொடங்கினார். இவருக்கு பல உத்திகள் மற்றும் இந்துஸ்தானி பாரம்பரிய இசை பாடுவது உட்பட ஆர்மோனியம், சித்தார், கைம்முரசு இணை, வயலின், புல்லாங்குழல், தில்ருபா மற்றும் ஜலதரங்கம் போன்ற உபகரணங்களில் பயிற்சி பெற அதிர்ஷ்டம் இருந்தது. இவர் தனது 17 வயதில் தனது முதல் பொது நிகழ்ச்சியை வழங்கினார்.  

சசிகலா கலையில் இளங்கலைப் பட்டம் பெற்றார். பின்னர், ஹூப்ளியில் குடியேறினார். அங்கு இவர் டி. எஸ். ஆர் விருது பெற்றவரும், பத்திரிகையாளருமான *லெப்டினன்ட்* சிறீ சுரேந்திர தானியின் மகன் சிறீ அருண் தானியை மணந்தார். இவர்களுக்கு சுக்னன் தானி என்ற ஒரு மகன் இருக்கிறார். இவரும் ஒரு இசைக்கலைஞர் ஆவார். மைசூர் ஸ்டேட் வங்கியில் 33 ஆண்டுகள் பணியாற்றிய பின்னர், இவர் இப்போது ஒரு குறிப்பிடத்தக்க ஜலதரங்கக் கலைஞராக அங்கீகரிக்கப்பட்டுள்ளார். இந்த தனித்துவமான கருவியைப் பாதுகாக்கவும், மேம்படுத்தவும், ஊக்குவிக்கவும் கடுமையாக பாடுபடுகிறார்.  

## இசை வாழ்க்கை
குறிப்பாக ஜலதரங்கத்தால் ஈர்க்கப்பட்ட இவர், இந்த கருவியை மையமாகக் கொண்டு தனது பாரம்பரிய இசை வாழ்க்கையை அர்ப்பணிக்கவும் வளர்க்கவும் முடிவு செய்தார். ஜலதரங்கத்தில் அதிக பரிசோதனைகளுக்குப் பிறகு, சசிகலா தனது இசைக்கும் பாணியில் "கயாகி மற்றும் தந்திரகாரி ஆங்ஸ்" ஆகிய இரண்டையும் ஊக்குவித்துள்ளார். இந்துஸ்தானி இசையின் குவாலியர் கரானா பள்ளியில் பயிற்சி பெற்ற இவர், பல ஆண்டுகளாக பல பாணிகளையும் உருவாக்கியுள்ளார். அவரது சிறப்பு "லயகாரி" என்பதாகும். இவர் தற்போது தனது நிறுவனமான சுவர நாத சங்கீத வித்யாலயாவில் இளம் மற்றும் ஆர்வமுள்ள இசை திறமைகளை வழிநடத்துவதில் ஈடுபட்டுள்ளார்.  

## விருதுகள் மற்றும் அங்கீகாரங்கள்

2020இல் கர்நாடக சங்கீத நிருத்ய அகாதமியின் "கர்நாடக கலாச்சிரி" என்ற விருது - வழங்கப்பட்டது.  

2018இல் [[இந்துஸ்தானி இசை|இந்துஸ்தானி மெல்லிசையில்] கமகத்திற்க்கான அகில இந்திய வானொலியின் பிரசார் பாரதி வழங்கிய "பி தரக் கலைஞர்" என்ற அங்கீகாரம் வழங்கப்பட்டது.  

2016இல் வீர ராணி கிட்டூர் சென்னம்மா விருது பெற்றுள்ளர்.  

2002இல் ஜலதரங்கத்திற்க்காக அகில இந்திய வானொலியின் பிரசார் பாரதி வழங்கிய "பி தரக் கலைஞர்" என்ற அங்கீகாரம் வழங்கப்பட்டது.  

2009இல் பத்மவிபூசண் முனைவர் கங்குபாய் ஹங்கல் வழங்கிய "கயானா கங்" என்ற வாழ்நாள் சாதனை விருது இவருக்கு வழங்கப்பட்டது.  

1991இல் சென்னையில் தேசிய வங்கிகளுக்கிடையே நடைப்பெற்ற முதல் இசை போட்டியில் வெற்றி பெற்றார்.  

கர்நாடக சங்கீத நிருத்யா அகாதமியின்] புலமைப்பரிசிலுக்கு இரண்டு முறை தேர்ந்தெடுக்கப்பட்டுள்ளார்.(1982 மற்றும் 1985)
# மேதா யோத்


**மேதா யோத்** (*Medha Yodh*) (பிறப்பு: 1927 சூலை 31 அகமதாபாத் - இறப்பு: 2007 சூலை 11 சான் டியேகோ ) ஓர் இந்திய மற்றும் இந்திய அமெரிக்க பாரதநாட்டிய நடனக் கலைஞரும், யு.சி.எல்.ஏவில் இந்திய பாரம்பரிய நடனத்தின் ஆசிரியருமாவார். இவர் தஞ்சை பாலசரசுவதியின் சீடராக இருந்தார் மற்றும் கர்பா குறித்த ஆவணப்படத்தை உருவாக்கினார்.  

## ஆரம்ப கால வாழ்க்கை
இன்றைய குசராத்து மாநிலத்தில் உள்ள அகமதாபாத் நகரில் 1927 சூலை 31 ஆம் தேதி மேதா யோத் பிறந்தார். யோதா ஐந்து வயதை அடைவதற்குள் நடனமாடத் தொடங்கினார். யோத் இந்தியாவின் ஆரம்பகால பாரம்பரிய நடன வடிவங்களில் ஒன்றான பரதநாட்டியத்தினால் ஈர்க்கப்பட்டார்.  

நடனத்தில் ஆர்வம் இருந்தபோதிலும், மேதா யோத் அறிவியலில் பெரிதும் கவனம் செலுத்தினார். யோத் மும்பை பல்கலைக்கழகத்தில் அறிவியல் இளங்கலைப் பட்டம் பெற்றார். மேலும் இவர் கலிபோர்னியாவில் உள்ள இசுடான்போர்டு பல்கலைக்கழகத்தில் தனது முதுகலைப் பட்டம் பெற்றார். 1984 ஆம் ஆண்டில் லாஸ் ஏஞ்சல்ஸ் டைம்ஸுக்கு அளித்த பேட்டியில் மேதா யோடா ஒரு நடன ஆசிரியருக்கான தனது அசாதாரண கல்வி பின்னணியை விளக்கினார். "எனக்கு சரியான பிராமண பின்னணி உள்ளது. நான் பிரித்தானிய இந்தியாவில் வளர்ந்தேன். நான் கலைகளைக் கற்றுக்கொள்வேன், அறிவியலுக்குச் செல்வேன், வெளிநாடுகளுக்குச் செல்வேன் என்று எதிர்பார்க்கப்பட்டது."  

மேதா யோத் தனது சிறுவயதில் இந்தியாவினைத் தாண்டி பல நாடுகளுக்கு பரவலாக பயணம் செய்தார். இவரது பயணங்கள் நவீன மற்றும் உலக நடைகளின் வெவ்வேறு வடிவங்களுக்கு அவளை மேற்படுத்தியது. இறுதியில், யோத் கனெக்டிகட்டுக்குச் சென்றபோது, இவரது காலத்தின் மிக முக்கியமான இந்திய நடனக் கலைஞர்களில் ஒருவரான தஞ்சை பாலசரஸ்வதியின் மாணவரானார். யோத் வாழ்நாள் முழுவதும் மாணவராகவும், பாலசரஸ்வதியின் சீடராகவும் இருந்தார்.  

இவர் தனது பயணங்களின் போது ஒரு சுவீடன் மருத்துவ மாணவரான கார்ல் வான் எசன் என்பவரை சந்தித்து திருமணம் செய்து கொண்டார். பின்னர் தம்பதியினர் விவாகரத்து செய்தனர்.  

## தொழில்
யோத் 1976 இல் யு.சி.எல்.ஏ.வில் ஆசிரிய உறுப்பினரானார். மேலும் பாலசரஸ்வதியின் மதிப்புகள் மற்றும் நடன நடைகளை கற்பிப்பதில் கவனம் செலுத்தினார். பின்னர், 1994இல் பள்ளியில் இருந்து ஓய்வு பெறும் வரை அவர் யு.சி.எல்.ஏ.யில் இருந்தார். அவர் ஓய்வு பெற்ற பின்னர் டான்ஸ் கெலிடோஸ்கோப் தொடர் உட்பட பல யு.சி.எல்.ஏ அமைப்புகளுக்கு ஆலோசகராக தொடர்ந்து பணியாற்றினார்.  

மேதா யோத் 1987 ஆம் ஆண்டில் கல்வியில் நல்ல வரவேற்பைப் பெற்ற ஆவணப்படத்தை உருவாக்கினார். *கர்பா-ராஸ்: குஜராத்தி கலாச்சாரத்திற்குள் ஒரு பார்வை* என்ற தலைப்பில் இந்த பாரம்பரிய படம் வெளியானது. இது குஜராத்தி நடனமான கர்பாவை மையமாகக் கொண்டது. யோத் ஓய்வு பெற்ற பின்னர் கலிபோர்னியா முழுவதும் நடனமாடினார்.  

மேக் யோத் ஓக்லாந்திலிருந்து கலிபோர்னியாவின் சான் டியாகோவுக்குச் செல்லும் வரை 2002 வரை மாணவர்களுக்கு தனியாக கற்பித்தார்.  

மேதா யோத் உடல்நிலை சரியில்லாமல் 2007 சூலை 11 அன்று, சான் டியாகோவில் உள்ள தனது மகள் கமலின் முயிலன்பேர்க்கில் வீட்டில் தனது 79 வயதில் இறந்தார். இவருக்கு கமல் மற்றும் நீலா வான் எசென் என்ற இரண்டு மகள்கள் மற்றும் இரண்டு பேத்திகள் இருந்தனர். இவரது மகன், எரிக் வான் எசென், ஜாஸ் பாஸிஸ்ட், 1997 இல் இறந்தார்.
# பாலியல் அடையாளம்



**பாலியல் அடையாளம்** *(Sexual identity)* அல்லது **பாலுணர்வு அடையாளம்** என்பது ஒருவர் தான் எவரைக் காதலிக்க நினைக்கிறார் அல்லது எவரால் பாலினக் கவர்ச்சி உறுகிறார் என்பதைக் குறிக்கிறது. *பாலியல் அடையாளம்* என்பதைப் **பாலியல் சார்புநிலை அடையாளம்** எனவும் சுட்டலாம். மக்கள் தம் பாலுணர்வுச் சார்புநிலையை அடையாளப்படுத்தலாம் அல்லது அடையாளப்படுத்தாமலும் இருக்கலாம். Sexual identity and sexual behavior are closely related to sexual orientation, but they are distinguished,  

## வரையறைகளும் அடையாளமும்
பாலியல் அடையாளம் என்பது தனியரின் பொது அடையாளத்தின் சொந்த பாலுணர்வு சார்ந்த ஒரு கூறாக அல்லது ஓர் உறுப்பாகவே விளக்கப்படுகிறது. தனியரின் முழுமையான பன்முக அடையாளம் என்பது அறம், சமயம், இனக்குழுமம், தொழில் சார்ந்த பிற அடையாளக் கூறுகளின் ஒருங்கிணைப்பாகவே அமைகிறது.  

பாலியல் அடையாளம் தனியரின் வாழ்நாள் முழுவதிலும் மாறிக் கொண்டே இருக்கலாம்; இது உயிரியல் பால்பகுப்பு, பாலுணர்வு நடத்தை, உண்மையான பாலுணர்வு சார்புநிலை ஆகியவற்ரைச் சார்ந்தோ சாராமலோ அமையலாம். ஓர் 1990 ஆம் ஆண்டைய சமூக நிறுவன்மொன்றின் பாலுணர்வு சார்ந்த கள ஆய்வில், 16% பெண்களும் 36% ஆண்கலும் மட்டுமே ஓரளவு ஒத்தபாலினக் கவர்ச்சி கொண்டுள்ளதாகவும் அவர்கள் இருபாலின உறவும் மேற்கொள்வதுண்டு எனவும் கண்டறியப்பட்டுள்ளது.  

பாலியல் அடையாளம் பாலுணர்வு சார்புநிலையை விட பாலியல் நடத்தையையே நெருக்கமாகச் சார்ந்தமைகிறது. இதே கள ஆய்வில் 96% பெண்களும் 87% ஆண்களும் ஒத்த பாலின, இருபாலின பாலியல் உறவில் ஈடுபடுவதாகவும் மாறாக 32% பெண்களும் 43% ஆண்களும் ஒத்த பாலினக் கவர்ச்சி கொண்டுள்ளதாகவும் கண்டுபிடித்துள்ளது. இந்த முடிவுகளை கண்ணோட்டமிட்ட கல ஆய்வு நிறுவனம் பின்வரும் குறிப்ப்பை வழங்கியுள்ளது: " Development of self-identification as homosexual or gay is a psychological and socially complex state, something which, in this society, is achieved only over time, இதில் கணிசமான தற்போராட்டமும் தன் ஐயமும் செயல்படுவதோடு சமுக மட்ட ஏந்துஇன்மையையும் செயல்படுகிறது" The term *straight* is commonly used to refer to heterosexuals. கலப்புப் பாலினர்களே பெரும்பான்மையான பாலியல் அடையாளமுள்ளவர்களாகும். இருபாலின பாலுணர்வு அடையாளம் ஒவ்வொரு பாலினத்தின் மீதும் சம அளவு கவர்ச்சியைக் கொண்டிருக்க வேண்டும் என்ற கட்டாயம் இல்லை; பொதுவாக, ஒருபாலினத்தைவிட மற்ற பாலினத்தின்பால் தனிச் சிறப்புக் கவர்ச்சி கொள்ளாதவர்களும் தம்மை இருபாலின அடையாளம் உள்ளவர்களாகக் கருதிக்கொள்கின்றனர்.  

ஒத்தபாலினப் பாலுணர்வு தன்னை ஒத்த பாலினத்தின்பால் கவர்ச்சி கொண்ட பாலுணர்வு வகைமையாகும்.
# லுபிடா நியாங்கோ



**லுபிடா அமொன்டி நியாங்கோ ** (, ; ; பிறப்பு 1 மார்ச்சு 1983) ஒரு கென்ய-மெக்சிக்க நடிகை ஆவார். மெக்சிக்கோ நகரில் பிறந்தார், கென்யாவில் வளர்க்கப்பட்டார்.  

பிராடுவே அரங்குகளில் சிறுவயதிலேயே நுழைந்தார். இதற்காக ஒரு டோனி விருதிற்கும் பரிந்துரைக்கப்பட்டுள்ளார். மார்வல் திரைப்படம் *பிளாக் பான்தர்* (2018) இல் நடித்துள்ளார். இவர் குழந்தைகள் புத்தகம் ஒன்றை எழுதியுள்ளார்.  
*12 இயர்ஸ் எ சிலேவ்* (2013) திரைப்படத்தில் நடித்தற்காக சிறந்த துணை நடிகைக்கான அகாதமி விருதினை வெண்றார். அகாதமி விருதினை முதல் கென்யர் மற்றும் மெக்சிக்கர் இவரே.  

## புத்தகங்கள்
-
# குசுமலதா


**குசுமலதா அல்லது மாற்றாந்தாய்** என்பது 1951 ஆம் ஆண்டில் வெளியான ஒரு இலங்கை மொழிமாற்றத் தமிழ்த் திரைப்படம் ஆகும். இது 1951 இல் சிங்கள மொழியில் வெளியான *சங்கவுன பிலித்துற* (, *மறைக்கப்பட்ட பதில்*) என்ற திரைப்படத்தில் இருந்து மொழிமாற்றம் செய்யப்பட்டது. பி. ஏ. டபிள்யூ. ஜயமான்ன இதன் இயக்குநர் ஆவார். இவர் தான் முன்னர் தயாரித்த ஒரு வெற்றி நாடகத்தையே பின்னர் திரைப்படமாகத் தயாரித்தார். விக்டர் குரேரா, ருக்மணி தேவி ஆகியோர் நடித்திருந்தனர். முகம்மது கவுஸ் மாஸ்டர் இத்திரைப்படத்துக்கான இசையை வழங்கினார். தென்னிந்தியாவில் அப்போது பிரபலமாகவிருந்த பி. ஹனுமந்தராவ் கதை வசனத்தை மொழிபெயர்த்து பாடல்களையும் எழுதினார். தமிழ்த் திரைப்படம் இலங்கையிலும், தென்னிந்தியாவிலும் திரையிடப்பட்டது.  

## நடிகர்கள்
- ருக்மணி தேவி
- விக்டர் குரேரா
- லெடிசியா பீரிஸ்
- எடி ஜெயமன்ன

## பாடல்கள்
| பாடல் | பாடியோர் | இசை | பாடல் வரிகள் |  |
| --- | --- | --- | --- | --- |
| *பூலோக மோகினி என் பிரேமை ராணி நீ* | எம். லூயிஸ், ருக்மணி தேவி | முகம்மது கவுஸ் மாஸ்டர் | பி. ஹனுமந்தராவ் |  |
| *வண்டே ஹல்வா துண்டே* | ஜே. பி. சந்திரபாபு, எம். ஆர். சகுந்தலா | முகம்மது கவுஸ் மாஸ்டர் | பி. ஹனுமந்தராவ் |  |
| *மங்கள கீதம் இதானே* | எம். லூயிஸ், ருக்மணி தேவி | முகம்மது கவுஸ் மாஸ்டர் | பி. ஹனுமந்தராவ் | } |
# பிரேரண தேஷ்பாண்டே



**பிரேரணா தேஷ்பாண்டே** (*Prerana Deshpande*) என்பவர் இந்தியாவைச் சேர்ந்த புகழ்பெற்ற கதக் நடனக் கலைஞர் மற்றும் நடன ஆசிரியர் ஆவார்.  

இவர் ஏழு வயதாக இருந்தபோது ஷரதினி கோலிடம் கதக் கற்கத் தொடங்கினார். இவரது பதினைந்து வயதில் இவரது முதல் நடன ஆற்றுகை நடந்தது. பின்னர் இவர் குரு சிஷ்ய பாரம்பரியத்தில் கீழ் கதக் நடனத்தை லக்னோ மற்றும் ஜெய்ப்பூர் கரானாக்களில் ரோகிணி பட்டிடம் இருபத்தி இரண்டு ஆண்டுகள் பயின்றார். இவர் கதக்கில் அழகிய அசைவுகளுக்காகவும், கதக்கின் பல்வேறு அம்சங்களில் தேர்ச்சி பெற்றதற்காகவும், அபிநயம் மற்றும் லயத்துக்கு (ரிதம்) கட்டுப்பட்ட நடனம் போன்றவையாகவும் அறியப்படுகிறார்.  

பிரேரண தேஷ்பாண்டே தனது முறைசார் கல்வியை இந்தியாவின் புனே பல்கலைக்கழகத்தின் நிகழ்த்துக் கலை மையத்தில் ( லலித் கலா கேந்திரா ) பெற்றார். கதக்கில் முதுகலைப் பட்டம் பெற்ற இவர் பல்கலைக்கழகத்தில் முதலிடம் பிடித்தார். மேலும் இவர் கணிதத்தில் இளங்கலை பட்டத்தையும் முடித்தார். இந்த முறையான கணித அறிவை இவரது நடனத்திற்கும் பயன்படுத்துகிறார்.  

தனது கலைப்பணி அர்ப்பணிப்பாக, தேஷ்பாண்டே புனேயில் கதக் நடனத்திற்கான ஒரு கல்வி நிறுவனமாக நிருத்யாதத்தை நிறுவியுள்ளார். அங்கு இவர் இந்திய மற்றும் வெளிநாடுகளில் இருந்து வரும் மாணவர்களுக்கு நடனத்தைக் கற்பிக்கிறார். மேலும் நிகழ்ச்சிகளிலும் விழாக்களிலும் கலந்துகொள்ள மேம்பட்ட கலைஞர்களைக் கொண்ட நிலையான குழுவைக் கொண்டுள்ளார்.  

## குடும்பம்
பிரபல தபேலா இசைக் கலைஞரான சிறீ சுப்ரீத் தேஷ்பாண்டேவை பிரேரணா திருமணம் புரிந்துள்ளார். இவர்களின் ஒரே மகள் ஈஸ்வரி தேஷ்பாண்டே ஆவார். ஈஸ்வரி தேஷ்பாண்டே இவரது நிருத்யம் கலைப் பள்ளியியின் முதன்மை மாணவர்களில் ஒருவரும் ஆவார். ஈஸ்வரி தனது மூன்று வயதில் அதாவது 1999 இல், நடனமாடத் தொடங்கினார், மேலும் அவர் தனது பன்னிரண்டு வயதிலிருந்தே கதக் நடனக் கலைஞராக தனித்து மிளிர்கிறார்.  

## படைப்புக் கூட்டு முயற்சி
பி. டி. பண்டிட்டின் கருத்தாக்கத்தில் உருவாக்கப்பட்ட மீரா பாயின் வாழ்க்கை மற்றும் பாடல் வரிகள் குறித்து 'மஹரோ பிரணம்' என்ற பெயரிலான படைப்பு கூட்டு முயற்சியில், பிரேமண தேஷ்பாண்டே கதக் நடனத்துக்கு நடன இயக்கம் மேற்கொண்டார்.  

அஜந்தா மற்றும் எல்லோரா உலக பாரம்பரிய தளத்தால் மன எழுச்சியுற்று 2007 ஆம் ஆண்டில் கதக் - ஒடிசி கூட்டு முயற்சி நிகழ்சியானது பிரபல ஒடிசி நடனக் கலைஞர் சுஜாதா மொகாபத்ரா மற்றும் பிரேரானா தேஷ்பாண்டே ஆகியோரின் கூட்டில் உருவானது. இது *அஜந்தா கம்ஸ் அலைவ் - டிரிபூட் டூ அஜந்தா & எல்லோரா* என்ற தலைப்பில் தயாரிக்கப்பட்டு 2007 பிப்ரவரி 18 அன்று மகாராட்டிரத்தின் கலாச்சார தலைநகரான புனேயில் அரங்கேற்றப்பட்டது. இது நடன அறிஞர் சுனில் கோத்தாரி அவர்களால் வழங்கப்பட்டது. இந்த கூட்டுழைப்பில் இந்நிகழ்வு பின்னர் நாட்டின் பல்வேறு நகரங்களில் மேடை ஏறியது.  

2010 ஆம் ஆண்டில், பிரேராணாவும் சுஜாதாவும் தொடர்ந்து நிகழ்வை இணைந்து நிகழ்த்தி வந்தனர். 2018 ஆம் ஆண்டில், நிருத்யாதத்தின் மொழிபெயர்ப்பாக நிகழ்த்தப்பட்ட *தாள -மாலா* என்ற உருப்படியானது நடனக் கலைஞரான பி. டி. மோகன்ராவ் கல்லியன் புர்கரின் தாள பணிகளை அடிப்படையாகக் கொண்டது. இதற்காக ரத்திகாந்த் மோகபத்ரா தனது ஒடிசி நிறுவனத்துடன் அழைக்கப்பட்டார்.  

## விருதுகள்

- 2016: தேவதாசி தேசிய விருது
- பிர்ஜு மகாராஜ் கைகளால் கௌரவ் புரஸ்கர் விருது.
- சூர் சிங்கர் சம்சாத் ஆப் மும்பை என்ற பட்டத்தை பாடகர் மணி அவர்களிடம் இருந்து பெற்றார்.
- 1994: நிருத்யஸ்ரி என்ற பட்டத்தை கிரண், கட்டானியிடம் இருந்து பெற்றார்.
# கவிதா பாலகிருட்டிணன்


**கவிதா பாலகிருட்டிணன்** (Kavitha Balakrishnan) (பிறப்பு 1976 சூன் 1) இவர் ஓர் கலை விமர்சகரும், கவிஞரும், சமகால கலை ஆராய்ச்சியாளரும், ஓவியரும் மற்றும் கலைக்காப்பாளாராகவும் உள்ளார். 1998 முதல் 1999 வரை திருவனந்தபுரம், நுண்கலை கல்லூரியில் கலை வரலாற்றின் விரிவுரையாளராக தனது கற்பித்தல் வாழ்க்கையைத் தொடங்கினார். பின்னர் இவர் திரிப்பூணித்துராவில் உள்ள ஆர்.எல்.வி இசை மற்றும் நுண்கலைக் கல்லூரியிலும், மும்பையில் உள்ள தேசிய உடையலங்கார தொழில்நுட்பக் கல்லூரியில் வருகை தரும் ஆசிரியராக விரிவுரை செய்கிறார். இவர் தற்போது தென்னிந்தியாவிலுள்ள கேரளத்தின் திருச்சூரிலுள்ள நுண்கலைக் கல்லூரி கலை வரலாறு மற்றும் அழகியல் துறையின் விரிவுரையாளராக உள்ளார்.  

## கல்வி வாழ்க்கை
கவிதா 1998 ஆம் ஆண்டில் பரோடா மகாராஜா சாயாஜிராவ் பல்கலைக்கழகத்தில் நுண்கலை வரலாறு மற்றும் அழகியலில் முதுகலைப் பட்டம் பெற்றார். பின்னர் இவர் மலையாள பத்திரிகைகளில் இலக்கியம் சார்ந்த நடைமுறை குறித்த ஒரு ஆய்வறிக்கையைத் தயாரித்தார். இதற்காக கோட்டயம் மகாத்மா காந்தி பல்கலைக்கழகத்தில், 2009 இல் முனைவர் பட்டம் பெற்றார்.  

## விருதுகள்
13 வயதில் இவர் ஓவியத்திற்காக சோவியத் நாட்டின் நேரு விருதைப் பெற்றார். இவர் கோடைகாலத்தை கருங்கடலின் கிரிமியன் கடற்கரையில், உக்ரைன் (முன்னாள் சோவியத் ஒன்றியம்) ஆர்டெக்கின் (முகாம்) இடை தேசிய இளம் முன்னோடி முகாமில் கழித்தார்.  

2007 ஆம் ஆண்டில் மலையாளத்தில் கலை குறித்த சிறந்த புத்தகத்திற்கான மாநில விருதை லலிதா கலா அகாதமியிலிருந்து கேரளத்திலே சித்ரகலாயுதே வரதனம் என்ற புத்தகம் வென்றது. 2005 ஆம் ஆண்டில் அவருக்கு எஸ்.பி.டி சாகித்ய புரஸ்காரம் மற்றும் 2007 இல் கவிதைக்கான அய்யப்பன் புரஸ்காரம் ஆகியவை வழங்கப்பட்டுள்ளன.
# அனுபமா பகவத்


**அனுபமா பகவத்** (Anupama Bhagwat) ஓர் இந்திய சித்தார் இசைக் கலைஞர் ஆவார்.  

## ஆரம்ப கால வாழ்க்கை

அனுபமா இந்தியாவின் சத்தீசுகர் மாநிலத்திலுள்ள பிலாய் நகரில் பிறந்தார். ஆர். என். வர்மா என்பவர் அனுபமாவுக்கு 9 வயதாக இருக்கும்போது சித்தார் வாசிப்பதற்கு அறிமுகப்படுத்தினார். 13 வயதில் இம்தத்கரானாவில் சித்தார் இசை கலைஞர் பீமாலேந்து முகர்ச்சியிடம் பயிற்சி பெறும் வாய்ப்பைப் பெற்றார். 1994 ஆம் ஆண்டு அகில இந்திய வானொலி நிலையம் நடத்திய ஓர் இசைப் போட்டியில் அனுபமா முதலிடம் பிடித்தார். இவருக்கு இந்திய மனித வள மேம்பாட்டுஅமைச்சகம் தேசிய உதவித்தொகை வழங்கியது. இந்தியாவின் இந்திரா கலா இசை விசுவவித்யாலயாவிலிருந்து இசையில் முதுகலைப் பட்டம் பெற்றுள்ள இவர் அமெரிக்கா மற்றும் ஐரோப்பாவின் பல நாடுகளில் இவர் தனது இசை நிகழ்ச்சிகளை நிகழ்த்தியுள்ளார். தற்போது அனுபமா இந்தியாவின் பெங்களூருவில் வசித்து வருகிறார். மேலும் இவர் திருமணமானவர்.  

## இவருடைய குரு

ருத்ரவீணை, சரசுவதி வீணை, சுர்பகார், சுர்சிங்கர், மந்தராபகார், தில்ருபா, எசுராச்சு, மற்றும் தார் செக்னாவா போன்ற அனைத்து பாரம்பரிய இந்திய கருவிகளிலும் திறமையானவராக இருந்தாலும் இவரது குருவும், இம்தத்கானி கரானாவின் இசை மேதையுமான ஆச்சார்யா பிமலேந்து முகர்ச்சி முதன்மையாக ஒரு சிதார் கலைஞராவார். அவர் வாய்ப்பாட்டிலும் சமமான திறமை பெற்றிருந்தார்.  

## நிகழ்ச்சிகள்

தற்போதைய தலைமுறையினருக்கு புத்துணர்ச்சியூட்டும் பல்துறை சித்தார் கலைஞரான அனுபமா இந்தியா, ஐக்கிய அமெரிக்கா கனடா, இங்கிலாந்து, இத்தாலி, பிரான்சு, சுவிட்சர்லாந்து மற்றும் பிரேசில் ஆகிய நாடுகளின் நடனப் பள்ளிகளில் நிகழ்ச்சிகளை நடத்தி விமர்சன ரீதியான பாராட்டுகளைப் பெற்றுள்ளார்.  
கயாகி பாணியி குரலிசையில் நேர்த்தியும் தொழில்நுட்ப நுணுக்கங்களும் பெற்ற இசைக்கலைஞராக அனுபமா அறியப்படுகிறார். இவரது தொழில்நுட்ப திறமை உலகளவில் உள்ள ஒப்பீட்டாளர்களால் பாராட்டப்பட்டு வருகிறது. மேலும், அனுபமாவுக்கு "சுர்மானி" என்ற பட்டம் வழங்கப்பட்டுள்ளது.  

உலக இசை நிகழ்ச்சிகளான தாமரை விழா, குளோபல் ரிதம்சு, சின்சினாட்டி ஸ்கொயர் போன்றவற்றிலும் அனுபமா இசை நிகழ்ச்சிகளை நிகழ்த்தியுள்ளார். மேலும் ஜுகல்பந்திகளுக்கு புகழ்பெற்ற பிறவகை இந்திய இசைக்கலைஞர்களுடனும் இணைந்து நிகழ்ச்சிகளை இசைத்துள்ளார். தற்போது இங்கிலாந்து மற்றும் அமெரிக்கா போன்ற நாடுகளுக்குச் சுற்றுப்பயணம் மேற்கொண்டுள்ள இவர், லண்டனில் நடைபெற்ற மதிப்புமிக்க தர்பார் விழாவில் பங்கேற்ற கலைஞர்களில் ஒருவராக இருந்தார். வெளிநாட்டில் இதுபோன்ற மிகப்பெரிய திருவிழாவான தர்பாரர் நிகழ்ச்சியில் ‘சித்ரவீணா’ ரவிகிரண், அருணா சாய்ராம், சுதா ரகுநாதன், உசுதாத் சுயாத் கான், போன்ற மேதைகள் இசை நிகழ்த்தியுள்ளனர்.  

## விருதுகள் மற்றும் அங்கீகாரங்கள்
1. 1994 ஆம் ஆண்டில் அகில இந்திய வானொலி இசை போட்டியில் முதலாவது இடம் பெற்றுள்ளார்.
1. 1993-1996 வரை இந்திய அரசாங்கத்தின் மனித வள மேம்பாட்டு அமைச்சகத்தின் உதவித்தொகை பெற்றுள்ளார்.
1. 1995 ஆம் ஆண்டில் சுர் சிருங்கர் சன்சாத் வழங்கிய 'சுர்மானி' என்ற பட்டத்தைப் பெற்றுள்ளார்.
1. குளோபல் ரிதம் மற்றும் சாந்தி போன்ற உலக இசை நிகழ்ச்சிகளின் ஒரு பகுதியாக அனுபமா இருந்துள்ளார்.
1. அமெரிக்காவிலுள்ள ஓகையோ கலைச் சங்கத்தின் 2000, 2002, 2004 மற்றும் 2008 ஆம் ஆண்டுகளில் நிதி மானியங்கள் பெற்றுள்ளர்.
1. 2006 ஆம் ஆண்டில் இத்தாலிய தொழில்முறை வானியலாளர் *வின்சென்சோ சில்வானோ காசுல்லி* என்பவர் கண்டுபிடித்த ஒரு சிறு கோளுக்கு இவரது நினைவாக "185325 அனுபகவத்" எனப் பெயரிடப்பட்டது.

## இசைத்தொகுப்புகள்
அனுபமா சங்கமம், ஈதர், எபிபானி, கலர்சு ஆஃப் சன்செட், சஞ்ச் போன்ற பல்வேறு இசைத்தொகுப்புகளையும் அனுபமா வெளியிட்டுள்ளார்.
# ரேணுகா அருண்


**ரேணுகா அருண்** (Renuka Arun) ஒரு பாரம்பரிய இசை பாடகராகவும் மலையாளம் மற்றும் தெலுங்கில் பின்னணி பாடகராகவும் உள்ளார். 2017 ஆம் ஆண்டு தெலுங்கு மொழியில் சிறந்த பின்னணி பாடகருக்கான வளைகுடா-ஆந்திர இசை விருதினை இவர் வென்றுள்ளார்..  
ரேணுகா கர்நாடக இசையில் அனுபவம் மிக்கவராவார். 550 க்கும் மேற்பட்ட இசை நிகழ்ச்சிகளை நடத்தி தனது கணக்கில் வரவு வைத்துள்ளார் . இசைப் பயிற்சியினை ரேணுகா தனது 4 வயதிலலேயே தொடங்கினார். பலே பலே மொகதிவாய் என்ற தெலுங்குத் திரைப்படத்தில் 'எந்தரோ' என்ற பாடலை பாடியதன் மூலம் இவர் உடனடியாகப் புகழ் பெற்றார்.  
கர்நாடக இசை மற்றும் திரைப்படப் பின்னணி பாடல் ஆகியவற்றுக்கும் மேலதிகமாக, ரேணுகா எர்ணாகுளத்தில் உள்ள ஓர் இசை பள்ளியில் இசையைக் கற்பிக்கவும் செய்கிறார். இவர் மாத்ருபூமி என்ற மலையாளச் செய்தித்தாளில் இசை குறித்து வழக்கமாக கட்டுரைகளையும் எழுதி வருகிறார்..  
## ஆரம்பகால வாழ்க்கை & தொழில்
கேரளாவின் எர்ணாகுளத்திலலுள்ள பெரும்பாவூரில் விஜயன் நாயர் மற்றும் பத்மினி தம்பதியர்களுக்கு மகளாக ரேணுகா பிறந்தார். பெரும்பாவூரில் உள்ள இராணி மேரிப் பள்ளி மற்றும் அனிதா வித்யாலயாவில் தனது ஆரம்பக் கல்வியை முடித்த பின்னர், கொத்தமங்கலம் எம்.ஏ. பொறியியல் கல்லூரியில் பி.டெக் பட்டம் முடித்தார். பெரும்பாவூரைச் சேர்ந்த இசை ஆசிரியர்களான சுசீலா மற்றும் சரோஜா ஆகியோரிடம் நான்கு வயதிலிருந்தே ரேணுகா இசையைப் படிக்கத் தொடங்கினார். 1990 முதல் சந்திரமனை நாராயணன் நம்பூதிரியின் சீடரானார். 1992 இல் பெரும்பாவூரில் உள்ள தர்மசாஸ்தா கோவிலில் தனது இசை நிகழ்ச்சியைத் தொடங்கினார். பின்னர், சென்னையின் பிரபல இசைக்கலைஞர் சீதா நாராயணனின் சீடரானார். கேரள மாநில பள்ளி இளைஞர் விழாவில் பாரம்பரிய இசை மற்றும் மெல்லிசை ஆகிய இரண்டிலும் முதலிடம் பெற்றார். சென்னை மியூசிக் அகாதமியில் கர்நாடக இசையைப் பாடி வருகிறார். இவர் மத்திய அரசின் உதவித்தொகை பெற்றுள்ளார். தற்போது இவர் ஒரு தகவல் தொழில் நுட்ப நிபுணராக பணிபுரிகிறார். ரேணுகா 7 ஆம் வகுப்பு படிக்கும்போதே தனது முதல் இசை நிகழ்ச்சியை நடத்தினார்..  
## தொழில்
உலக புகழ்பெற்ற இசைக்கலைஞர் யானியின் தீவிர ரசிகரான ரேணுகா, பிரபல இசைக்கலைஞர் எம்.எசு.சுப்புலட்சுமி அவர்களின் முன்னிலையில் பல முறை பாடியுள்ளார். கேரளாவில் ஒருங்கிணைவு இசை காட்சிகளில் ரேணுகா ஒரு வழக்கமான பங்களிப்பாளராக இருந்தார். பிளமெங்கோ நடனக் கலைஞர் பெட்டினாவின் இணைவு இசைக் குழுவிலும் இவர் ஈடுபட்டார். இவர் கடந்த 30 ஆண்டுகளாக சந்திரமனை நாராயணன் நம்பூதிரியின் கீழ் இசை கற்று வருகிறார். மேட்டனூரின் சென்டை மற்றும் கருணாமூர்த்தியின் தவில், பெட்டினாவின் பிளமிங்கோ நடனம் மற்றும் அக்கீம் லூத்தின் கஜோன் ஆகியவற்றிலும் இவர் இணைந்து பாடியுள்ளார் என்பதன் மூலம் ரேணுகாவின் குரலின் நுட்பம் எடுத்துக்காட்டுகிறது. ரேணுகா திரையுலகிலும் பல இணைவு இசை நிகழ்ச்சிகள் மற்றும் இசைத் தொகுப்புகளையும் வெளியிட்டுள்ளார். பிரபல இசையமைப்பாளர் கோபி சுந்தரின் இசையிலும் பாடல்கள் பாடியுள்ளர்.  
இசைக்கலைஞர் பெரும்பாவூர் ஜி. இரவீந்திரநாத் இவரது உறவினராவார். இவர் இசையமைத்த பாடல்களுக்காக இளைஞர் விழாவில் கௌரவிக்கப்பட்டுள்ளார். இவரது கணவர் அருண் செர்த்தலாவைச் சேர்ந்த மென்பொருள் பொறியாளர் ஆவார்.
# இசாங்கோ எலும்பு


பாராகோர்ட் எனும் பெல்சியம் நாட்டைச்சேர்ந்த நிலவியலாளர், 1960 ஆம் ஆண்டில் காங்கோ நாட்டின் இசாங்கோ பகுதியில் செம்லிக்கி ஆற்றங்கரையில், பபூன் குரங்கின் காலெலும்பினை கண்டெடுத்தார். 20000-18000 பொமுவைச்சேர்ந்த இந்த எலும்பின் மீது, இரண்டின் வாய்ப்பாடு, பகா எண்களின் சிறு தொகுப்பு, பத்தின் வாய்ப்பாடு ஆகியவை அக்கால மாந்தர்களால் கோடுகளைக்கொண்டு குறிப்பிடப்பட்டிருந்தது. இதனால் இது கணக்கில் முன்னேறிய மாந்தர்களால் உருவாக்கப்பட்டுள்ளது என கருதப்படுகிறது. இந்த எலும்பானது பெல்சியம் நாட்டின் புரூசெல்சு நகரில் உள்ள அருங்காட்சியத்தில் காட்சிப்படுத்தப்பட்டுள்ளது.
# பிலிம்ப்டன் 322


1921 ஆம் ஆண்டு எட்கர் பேங்சு எனும் பழம்பொருள் தேடுபவரால் ஈராக்கில் 1800 பொமுவைச் சேர்ந்த பிலிம்ப்டன் 322 எனும் பாபிலோனிய கணக்குக் களிமண்தட்டு ஆப்பெழுத்து ஆவணம் ஒன்று கண்டுபிடிக்கப்பட்டது. அறுபதின்ம இலக்க முறைமையை அடிப்படையாகக் கொண்ட இந்த ஆவணத்தில், இயற்கணிதம் பற்றியான விரிவான அட்டவணை ஒன்று இருக்கிறது. பித்தாகரசு எனும் கிரேக்க கணக்கு வல்லுனர் பின்னாளில், 570 பொமுவில் கண்டுபிடித்த க<sup>2</sup> + ச<sup>2</sup> = ட<sup>2</sup> எனும் பிதோகரசு விதி என்பதைப்பற்றி பிலிம்ப்டன்-322 களிமண்தட்டிலேயே குறிப்பிடப்பட்டுள்ளதானது வியப்பிலும் வியப்பு.
# ஆன்ட்டிகித்தீரா பொறிமுறை

**ஆன்ட்டிகித்தீரா பொறிமுறை** (<span>/<span><span title="/ˌ/: secondary stress follows">ˌ</span><span title="/æ/: 'a' in 'bad'">æ</span><span title="'n' in 'nigh'">n</span><span title="'t' in 'tie'">t</span><span title="/ɪ/: 'i' in 'kit'">ɪ</span><span title="'k' in 'kind'">k</span><span title="/ɪ/: 'i' in 'kit'">ɪ</span><span title="/ˈ/: primary stress follows">ˈ</span><span title="/θ/: 'th' in 'thigh'">θ</span><span title="/iː/: 'ee' in 'fleece'">iː</span><span title="'r' in 'rye'">r</span><span title="/ə/: 'a' in 'about'">ə</span></span>/</span> <small title="English pronunciation respelling">***ANT**-i-ki-**THEER**-ə*</small> or <span>/<span><span title="/ˌ/: secondary stress follows">ˌ</span><span title="/æ/: 'a' in 'bad'">æ</span><span title="'n' in 'nigh'">n</span><span title="'t' in 'tie'">t</span><span title="/ɪ/: 'i' in 'kit'">ɪ</span><span title="/ˈ/: primary stress follows">ˈ</span><span title="'k' in 'kind'">k</span><span title="/ɪ/: 'i' in 'kit'">ɪ</span><span title="/θ/: 'th' in 'thigh'">θ</span><span title="/ə/: 'a' in 'about'">ə</span><span title="'r' in 'rye'">r</span><span title="/ə/: 'a' in 'about'">ə</span></span>/</span> <small title="English pronunciation respelling">***ANT**-i-**KITH**-ə-rə*</small>) என்பது பண்டைய கிரேக்கத்தில் நாட்காட்டிகளைக் கணிக்கும் பொருட்டு வானியல் நிலைகளையும் கிரகணங்களையும் ஆராயவும் இன்னபிற வானியல் ஆய்வுகளுக்கும் பயன்படுத்தப்பட்ட ஒரு தொடர்முறை ஆகும். மேலும் கணிப்பொறியும் சூரியக் குடும்ப மாதிரியும் ஆகும். மேலும் இது ஒலிம்பிக் விளையாட்டைப் போன்றதொரு விளையாட்டு போட்டிகளுக்கான பண்டைக்கால ஒலிம்பிக் விளையாட்டு போட்டிகளின் நான்காண்டு-கால சுழற்சியைக் கண்காணிக்கவும் பயன்படுத்தப்பட்டது.  

1900 ஆம் ஆண்டு, கிரேக்கத்தைச் சேர்ந்த ஆன்டிகைதேரா எனும் தீவின் அருகில் ஆழ்நீர் தாவிகள் மற்றும் கப்பல் படை அதிகாரிகரிகள் கடலுக்கடியில் கண்டெடுத்த பல உரோமானிய கலைப்பொருள்களுள் கடலரித்து நைந்த நிலையில் வெண்கலத்தினாலான பல பல் தட்டுருளிகள் கொண்ட கடிகாரம் போன்ற ஒரு பொருளையும் கண்டனர். 200-100 பொமுவில் கிரேக்கர்களால் உருவாக்கப்பட்ட இந்தக் கருவியானது, ஞாயிறு மற்றும் நிலவின் இருப்பிடத்தை கணிக்கவும், நிலவின் சுழற்சி நிலையை அறியவும், கிரகணங்களை அறியவும், எகிப்திய நாள்காட்டியின் படி 30 நாட்கள் கொண்ட திங்கள்களை கணக்கிடவும், 120 ஆண்டிற்கான ராசி நிலையும், பிற கோள்களின் நிலையையும் கணக்கிடவும், ஒன்றுக்கொன்று பிணைக்கப்பட்ட பல பல் தட்டுருளிகளின் சுற்றுதலால் கணிக்கப்பட்டு கடிகாரத்தில் இருப்பதுகோல் வட்ட எண் முகப்பில், முட்கள் வாயிலாக காட்டிடும்படியாக அமைக்கப்பட்டிருந்தது. 16 ஆம் நூற்றாண்டில் ஏற்பட்ட விசைமுறை (ஒப்புமை) கணினித் தொழில் புரட்சிக்கு 1800 ஆண்டுகளுக்கு முன்பே இத்தனை சிக்கலான கணகுகளுடன் இந்த கருவியானது உருவாக்கப்பட்டிருந்ததால், இது ஞாலத்தின் முதல் விசைமுறை (ஒப்புமை) கணினியாக கருதப்படுகிறது.
# பாசுகலைன்


1652 ஆம் ஆண்டில், பிரான்சு நாட்டைச் சேர்ந்த பிலேசு பாசுகல் எனும் அறிஞர், பற்கள் கொண்ட தட்டுருளிகளை பயன்படுத்தி கூட்டல், கழித்தல் ஆகிய கணக்குச் செயல்களை செய்திடும் பாசுகலைன் எனும் கருவி ஒன்றை வடிவமைத்தார். 200 பொமுவில் உருவாக்கப்பட ஆன்டிகைதேரா கருவியானது விசைமுறை வாயிலாக சில கணக்குகள் செய்யவல்லக் கருவியாக இருந்தாலும், பொதுமுறைக் கணக்குகளான கூட்டல் கழித்தல் ஆகியவற்றை செய்யவல்லதக பாசுகலைன் இருந்ததால் இது ஞாலத்தின் முதல் விசைமுறைக் கணக்கிடும் கருவியாக கருதப்படுகிறது. அதுபோல 1621 ஆம் ஆண்டு வில்ஃகெம் இசுகிகார்ட் எனும் செர்மானியர் உருவாக்கியிருந்த அரத்தமேட்டிக்கம் ஓர்கானம் எனும் கருவியானது ஒரு எண்ணும் கருவியாக மட்டுமே இருந்தது. பிரான்சு நாட்டின் பெரும் செல்வந்தரான பிலேசின் தந்தையான எடியெனெ பாசுகல், ஒரு வழக்கறிஞராகவும் வரிவசூலிக்கும் அதிகாரியாகவும் இருந்தார். தன் தந்தை பேற்கொள்ளும் கணக்குகளுக்கு உதவியாக பிலேசு பாசுகல், இந்த பாசுகலைன் கணக்கிடும் கருவியை அவரது பதினெட்டாவது அகவையில் உருவாக்கினார். கூட்டப்படத் தேவையான எண்களை பாசுகலைனின் முகப்பிலுள்ள 5 முதல் 8 தட்டுறுளிகளை, அவைகளின் விளிம்பில் பொறிக்கப்பட்டுள்ள 0-9 எண்களை சுழற்றி உள்ளீடு அளிக்கலாம். பாசுகலைனின் எளிய வடிவமைப்பை பின்பற்றி கால்குமீட்டர், அடியேட்டர், கோல்டன் செம் ஆடிங் மெசின், லைட்னிங் ஆடிங் மெசின் போன்ற பல கூட்டல்-கழித்தல் கருவிகள் தயாரிக்கப்பட்டன.
# அரித்மோமீட்டர்


**அரித்மோமீட்டர்** (*Arithmometer* அல்லது *Arithmomètre*) என்பது அலுவலக சூழலில் நாள்தோறும் பயன்படுத்தக்கூடிய அளவுக்கு வலிமையானதும் நம்பகமானதுமான முதலாவது எண்ணிம இயந்திரக் கணிப்பான் ஆகும். இந்தக் கணிப்பானால் இரண்டு எண்களை நேரடியாகக் கூட்டி கழிக்கவும், நீண்ட பெருக்கல், வகுத்தல்களையும் திறம்பட செய்ய முடியும்.  

1820-இல் பிரான்சைச் சேர்ந்த தாமசு டி கோல்மர் அரித்மோமீட்டர் எனும் இந்தக் கணக்கிடும் விசைமுறைக் கருவியை வடிவமைத்துக் காப்புரிமை பெற்றார். இது 1851 இல் முதன் முதலாக உருவாக்கப்பட்டு 1915 வரை தொடர்ந்தது. வணிகரீதியாக வெற்றிபெற்ற முதல் பொறிமுறைக் கணிப்பான் ஆகும். அதன் உறுதியான வடிவமைப்பு, நம்பகத்தன்மை, துல்லியம் ஆகிய பண்புகள் ஒரு வலுவான நற்பெயரை அதற்குக் கொடுத்தது. அத்துடன் 19 ஆம் நூற்றாண்டின் இரண்டாம் பாதியில் நடந்த மனிதக் கணினிகளில் இருந்து கணக்கிடும் இயந்திரங்களுக்கு நகர்வதில் இது முக்கிய பங்காற்றியது.  

1857 ஆம் ஆண்டில், அமெரிக்க ஒன்றியத்தைச் சேர்ந்த தாமசு இல் என்பவர் எண்-விசைப்பலகையை, பயனர்-இடைமுகமாகக் கொண்ட, இம்ப்ரூவ்ட் அரித்மோமீட்டர் எனும் கணிப்பான் கருவியை வடிவமைத்தார். இதன் தொடர்சியாக லியனார்ட் நூட்சு(1858), சோசப் அலெக்சான்டர்(1864), பெர்டிரிக் அர்சுபெர்கர்(1866), கில்பெர்ட் சாப்லின்(1870), டேவிட் கரோல்(1876) ஆகியோரும் அமெரிக்க ஒன்றியத்தில் அரித்மோமீட்டரை ஒத்த கணக்கிடும் கருவிகளை வடிவமைக்கலாயினர்.  

## இவற்றையும் படிக்க
- வித்தியாசப் பொறி
- பாசுகலைன்
- நழுவு சட்டம்
- சியூசு1 (கணினி)
# டாபுலேட்டிங் மெசின்


1890 ஆம் ஆண்டில், அமெரிக்க ஒன்றியத்தைச் சேர்ந்த எர்மன் ஓலரித் எனும் அறிஞர், அந்த ஆண்டிற்கான மக்கள்தொகை கணக்கெடுப்புகளை அட்டவணைப்படுத்திட, டாபுலேட்டிங் மெசின், எனும் மின்விசைமுறைக் கருவி ஒன்றை வடிவமைத்தார். இதில், துளை-அட்டைகளில் ஏற்றப்பட்டிருக்கும் தரவுகளை, நேர்த்தியாகப் படித்திடும் மின்காந்த விசைமுறை கருவி ஒன்றை வடிவமைத்திருந்தார். பின்நாட்களில் இங்கிலாந்து, செர்மனி, உருசியா போன்ற நாடுகளிலும் மக்கள்தொகை கணக்கெடுப்பிற்காக இந்த கருவி பயன்படுத்தப்பட்டது. இவர் உருவாக்கிய ‘டாபுலேட்டிங் மெசின் கம்பெனி’ எனும் நிறுவனம்தான் பின்நாட்களில் ஐபியெம் எனும் பெரும் கணினி நிறுவனமாக உருவெடுத்தது.
# சியூசு1 (கணினி)



1938 ஆம் ஆண்டில், செர்மனியைச் சேர்ந்த கொன்ராடு சியூசு எனும் அறிஞர், **சியூசு1**(Z1) எனும் விசைமுறைக் கணக்கிடும் கருவியை வடிவமைத்தார். இக்கணக்கிடும் கருவியானது, 22 பிட்டு அகலம் கொண்ட மிதவைப்புள்ளி எண்களை கையாண்டிடும் இருமை எண் வடிவமைப்பும் சிறு நிரலாக்க வசதியும் கொண்ட விசைமுறைக் கணக்கிடும் கருவியாக இருந்தது. எண்களை ஒன்றன்பின் ஒன்றாக கூட்டிடவும் கழித்திடவும் பெருக்கிடவும் வகுத்திடவும் இதில் வசதிகள் இருந்தன. இதனுள் 64 என்களை சேமிக்கவல்ல நினைவகமும் இருந்தது. 35 மிமி ஞெகிழிப்படலத்தில் பதிக்கப்பட்ட கணக்கிடுவதற்கான நிரலின் கட்டளைகள் இக்கருவியால் படிக்கப்பட்டு இயக்கப்பட்டன. 30000 உலோகப் பகுதிகளும் 1 டன் எடை கொண்ட கருவியக இது இருந்தது. கடிகார அதிர்வலை உருவாக்கிட இதனுள் ஒரு மின்னோட்டி இருந்தது. சான் வான் நோய்மான் பின்னாட்களின் கட்டமைத்துப் புகழ்பெறச்செய்த நிரல்தேக்கிக் கணினிமாதிரியை ஒத்தே இருந்தது சியூசு1இன் வடிவமைப்பு. 1944 ஆம் ஆண்டு, பார்ப்போர் நடந்துகொண்டிருந்த காலத்தில் பெர்லினின் மீது பிரித்தன் மேற்கொண்ட குண்டுபொழிவில் இவரது குடியிருப்பும் அதற்குள் இருந்த சியூசு1 கருவியும் அதன் செயல்திட்ட வரைபடங்களும் சிதைந்துபோயின. பின்னர் சீமென்சு எனும் நிறுவனத்தின் பண உதவியில் 1989 ஆம் அண்டு, இரண்டு கோடி ரூபாய் செலவில் இக்கருவியை சில உதவியாளர்களுடன் இணைந்து மீட்டுருவாக்கினார்.
# நீர் ஒருங்கிணைப்பி


1936 ஆம் ஆண்டில், சோவியத் ஒன்றியத்தைச் (உருசியா) சேர்ந்த விலாடிமிர் லுக்கியனோவ் எனும் அறிஞர், கன்னாடி குழாய்களால் செய்யப்பட்டு நீரின் பாய்வு மற்றும் அழுத்தத்தை பயன்படுத்தி இந்தக்ராத்தர் யாத்ராவ்பியிசுகி (நீர் ஒருங்கிணைப்பி) எனும் கணினி ஒன்றை உருவாக்கியிருந்தார். பைஞ்சுதைகளில் ஏற்படும் விரிசல்களுக்கு காரணமாக இருக்கும் உள் வெப்பத்தை கணக்கிடப் பயன்படும் பகுதி-வகையீட்டுச்-சமன்பாடுகளுக்கு தீர்வுகாணும் கணினியாக இக்கணினி. இக்கணினியானது பாய்ம ஏரண மற்றும் பாய்ம விசையியல் விதிகளை அடிப்படையாகக் கொண்டு அமைக்கப்பட்டிருந்தது. பகுதி-வகையீட்டுச்-சமன்பாடுகளுக்கு தீர்வுகாணும் ஞாலத்தின் முதன்முதல் கணினி இதுவே. விலாடிமிர் லுக்கியனோவ், முதலில் இதனை ஒரு ஓரலகு கருவியாக வடிவமைத்து பின்னர் பன்னலகு கணக்கிடும் கருவியாக மெருகேற்றினார். உருசியாவின் கணக்கிடும் கருவிகள் நிறுவனம், இதனை உருவாக்கி அந்நாட்டில் 1970 வரை பயன்பாட்டில் இருந்தது.
# டார்பிடோ டேட்டா கணினி


1938 ஆம் ஆண்டில் அமெரிக்க ஒன்றியத்தின், போர்தடவாளங்க அமைவனம் எனும் கப்பற்படையின் படைக்கலன் பிரிவானது, நீர்மூழ்கிக்கப்பல் படைக்காக நீர்மூழ்கி ஏவுகணைகளை துல்லியமாக ஏவித் தாக்கிடுவதற்குத் தேவையான கோணம் மற்றும் வேகம் போன்ற காரணிகளை கணித்திட டார்பிடோ டேட்டா கணினி (டிடிசி) எனும் மின்விசைக் கணினியை, படைக்கலன் நிறுவனமும் அர்மா நிறுவனமும் ஃபோர்ட் நிறுவனமும் இணைந்து உருவாக்கினர். இதனுள் கோணம் கண்டுபிடிப்பதற்கும் இலக்கு-நிலையை தொடர்வதற்கும் சுழிதிசைகாட்டி மற்றும் நீர்மூழ்கிக்கப்பலின் வேகம் காட்டி ஆகிய கருவிகளுடன் இந்தக் கணினியானது இணைக்கப்பட வேண்டியிருந்தது.
# போம்பே


**போம்பே** (*Bombe*) என்பது இரண்டாம் உலகப் போர்க் காலத்தில் நாட்சி செருமனியின் எனிக்மா எனும் விசைமுறைக் கருவிகளின் இரகசியச் செய்திகளைப் புரிந்துகொள்ள உதவுவதற்காக பிரித்தானியக் குறியாக்கவியலாளர்களினால் பயன்படுத்தப்பட்ட ஒரு மின்னியந்திரக் கருவி ஆகும். அமெரிக்கக் கடற்படை, அமெரிக்கத் தரைப்படை ஆகியன பின்னர் தங்கள் சொந்தக் கருவிகளை பிரித்தானிய செயல்பாட்டு விபரக்குறிப்புக்கு ஏற்ப தயாரித்தன, இருப்பினும் அவற்றின் வடிவமைப்புகள் போலந்து, பிரித்தானிய பொம்பேக்களுடன் வேறுபட்டிருந்தன.  

போலந்தில் மரியான் ரெசெவ்சுக்கி என்பவரால் வடிவமைக்கப்பட்ட "போம்பா" எனப் பெயரிடப்பட்ட இவ்வகையான கருவி செருமனிய இரகசியக் குறியீடுகளைக் கண்டறிய முன்னர் ஏழாண்டுகளாகப் பயன்படுத்தப்பட்டு வந்தது. இக்கருவியின் அடிப்படையிலேயே பிரித்தானிய "போம்பே" கருவி 1939 ஆம் ஆண்டில் அலன் டூரிங் என்பவரால் பிளெட்சிலி பார்க் என்ற இடத்தில் உருவாக்கப்பட்டது. 1940-இல் கோர்டன் வெல்ச்மன் என்பவர் இதற்கான புதிய வடிவத்தை உருவாக்கினார். இதற்கான பொறியியல் வடிவமைப்பு மற்றும் கட்டுமானத்தை அரோல்ட் கீன் என்பவர் தயாரித்தார். முதலாவது போம்பே "விக்டரி" என்ற குறியீட்டுப் பெயருடன் 1940 மார்ச்சில் நிறுவப்பட்டது. இதன் இரண்டாவது பதிப்பு (*ஆக்னெசு*) 1940 ஆகத்தில் வெளியிடப்பட்டது.  

பல்வேறு செருமனிய இராணுவத் தொலைத்தொடர்புப் பிணையங்களில் உள்ள எனிக்மா கருவிகளின் நாளாந்த அமைப்புகளைக் கண்டறிய போம்பே வடிவமைக்கப்பட்டது.
# வைசாலி சமந்த்


**வைசாலி சமந்த்** (Vaishali Samant) இவர் ஓர் இந்திய இசை அமைப்பாளரும், பாடலாசிரியரும் மற்றும் பின்னணி பாடகியுமாவார். இவர் மராத்தித் திரைப்படம் மற்றும் இசைத் துறையில் பணியாற்றியதற்காக பிரபலமாக அறியப்படுகிறார். தொலைக்காட்சி நிகழ்ச்சிகளில் ஒளிபரப்பப்படும் மெய்நிகர் பாடும் போட்டி நிகழ்ச்சிகளில் நடுவராகவும் இருக்கிறார். இவர் பெங்காலி, குஜராத்தி, போஜ்புரி, அசாமி, தமிழ் மற்றும் தெலுங்கு மொழிகளில் பாடியுள்ளார். இவர் மராத்தியில் மட்டும் 2000 பாடல்களுக்கு மேல் பாடியுள்ளார். இவரது "ஐகா தாஜிபா", " கோம்பாடி பாலாலி ", "நாட் குலா" மற்றும் "துர்ச்சியா ரனாத்" போன்ற பிரபலமான பாடல்கள் பெரிய வெற்றியைப் பெற்றன. மேலும் இவர் ஏ. ஆர். ரகுமான், விஜு ஷா மற்றும் தபூ மாலிக் போன்ற இசை இயக்குனர்களுக்காகவும் இவர் பாடியுள்ளார். "கொம்படி படாலி" என்ற மிகவும் பிரபலமான மராத்தி பாடல் இவரது அனைத்து இசை நிகழ்சிகளிலும் பாடுமாறு கேட்டுக்கொள்ளப்படுகிறார்.  

## இசைப் பயிற்சி
வைசாலி சமந்த் தனக்கு 8 வயதாக இருந்தபோது சாதனை படைத்த நாட்டிய சங்கீத நிபுணர் ஜோத்சனா மொகைல் என்பவரின் கீழ் இசையைக் கற்கத் தொடங்கினார். பின்னர், கட்டி மற்றும் சிறீ ஜெயந்த் தாதர் ஆகியோரிடமிருந்து 5 ஆண்டுகள் இந்திய பாரம்பரிய இசையில் முறையான பயிற்சி பெற்றார். அதன்பிறகு, குரு பண்டிட் மனோகர் சிமோத்திடமிருந்து சர்வதேச இசையுடன் இந்திய பாரம்பரிய இசையை கலக்கும் நுட்பத்தை கற்றுக் கொண்டார்.  

## தொழில்
சமந்தின் *ஐகா தாஜிபா* என்ற முதல் பாடல் இந்தியா முழுவதும் பரபரப்பை ஏற்படுத்தியது. லகான், தால் & சத்யா போன்ற பாலிவுட் திரைப்படங்களில் ஏ. ஆர். ரகுமான் போன்ற இசையமைப்பாளர்களுக்காக இவர் பாடியுள்ளார். விஜு ஷா, தபூ மாலிக் போன்ற பாலிவுட் இசை இயக்குனர்களுக்காகவும் இவர் பாடியுள்ளார். மேலும் பாலிவுட் படங்களான *பத்மசிறீ லாலு பிரசாத் யாதவ், கேர்ல்பிரெண்ட், எயிட், மலமால் வீக்லி, துஜே மேரி கசம், சேத்னா, தில் ஜோ பீ கஹே, டிராஃபிக் சிக்னல், கஹூன் கே ... பியார் ஹைசாம்கு, மிர்ச்* போன்றத் திரைப்படங்களில் பாடல்களுக்காகவும் இவர் பாடியுள்ளார். ஏ. ஆர். ரகுமான் இசையமைத்த சத்யா என்ற திரைப்படத்தில் இடம் பெற்ற *சல்கா ரே* என்ற இவரது பாடல் மிகவும் பிரபலமானது. இவர் 2004 இல் சிங்கப்பூரின் எம்டிவி ஆசியா இசை விருதுகளை வென்றுள்ளார்.  

*லகான் (2001), கைஸ் கஹூன் கே பியார் ஹை (2003), மஜா நாவ் சிவாஜி (2016 ), கிரண் குல்கர்னி Vs கிரண் குல்கர்னி* (2016) திரைப்பட இசைத் தொகுப்பின் ஒரு பகுதியாகவும் இருந்தார். 2017இல் சுபாஷ் கோர்படேவின் கர்ப் என்ற படம், மற்றும் என். லேகர் என்பவர் இயக்கிய மராத்தி நாடக திரைப்படமான சாந்த் பிரிதிச்சா ஆகியவற்றுடன் இவர் தொடர்புடையவர். திரைப்படங்களுக்கு பாடுவதைத் தவிர, இந்தி இசைத் தொகுப்பிலும் வைசாலி பணியாற்றி வருகிறார். இவர் சமீபத்தில் தனது சமீபத்திய பாடலான குங்குனி தூப் என்ற பாடலை யூடியூப்பில் காணொளிக் காட்சியாக வெளியிட்டுள்ளார்.  

## கௌரவங்கள்
2017 ஆம் ஆண்டில் அம்பர்நாத் மராத்தித் திரைப்பட விழாவில் கட்பாத் கோந்தல் சிறந்த பெண் பாடகியாக பரிந்துரைக்கப்பட்டார்.
# மாளவிகா வேல்ஸ்


**மாளவிகா வேல்ஸ்** (**Malavika Wales)** ஒரு இந்திய திரைப்பட மற்றும் தொலைக்காட்சி நடிகை ஆவார். இவர், பாரம்பரிய நடனக் கலைஞராகவும் உள்ளார். திருச்சூரைச் சேர்ந்த ஒரு மலையாள குடும்பத்தில் இருந்து வந்தவரான *இவர், மலர்வாடி ஆர்ட்ஸ் கிளப் என்கிற திரைப்படம் மூலம்* திரைத்துறைக்கு அறிமுகமானார். இவர், மழவில் மனோரமா என்ற தொலைக்காட்சி நிறுவனம் தயாரித்த 'பொன்னம்பிலி' தொலைக்காட்சித் தொடரில் 'பொன்னு' கதாபாத்திரத்தில் நடித்ததின் மூலம் பெரும் புகழை அடைந்தார்.  

## தனிப்பட்ட வாழ்க்கை
மாளவிகா, திருச்சூரில் வசிக்கும் பி.ஜி. வேல்ஸ் மற்றும் சுதினா வேல்ஸ் ஆகியோருக்கு மகளாகப் பிறந்தார் . இவருக்கு மிதுன் வேல்ஸ் என்கிற அண்ணன் உள்ளார். திருச்சூர் ஹரி ஸ்ரீ வித்யா நிதி பள்ளியில் தனது பள்ளிப் படிப்பை முடித்தார், பின்னர் மும்பையில் உள்ள நடிகர் 'அனுபம் கெரின்' நடிகர் தயாரிப்பு நிறுவனத்திற்குச் சென்றார், நடிப்புத் துறையில் பட்டயப் படிப்பு பயின்றார். கலாமண்டலம் ஹேமாவதி மற்றும் கலாமண்டலம் பிரசன்னா உன்னி போன்ற நடனக் கலைஞர்களின் கீழ் இவர் நடனத்தைக் கற்றுக்கொண்டார். இவர் பரதநாட்டியம், மோகினியாட்டம் மற்றும் குச்சிபுடி போன்ற நடனங்களில் பயிற்சி பெற்றவராக உள்ளார். பின்னர் இவர் *மை ஃபேன் ராமு* மற்றும் ஆர்ட் ஹவுஸ் படமான *ஆட்டகதாவில் காணப்பட்டார்*, அதில் இவர் நடிகர் வினீத் ஏற்று நடித்த கதகளி கலைஞரின் ஆங்கிலோ-இந்திய மகளாக நடித்தார்.  

மாளவிகா தமிழில் அறிமுகமான *என்ன சத்தம் இந்த நேரம்*, திரைப்படத்தில், இவர் காது கேளாத மாணவர்களின் ஆசிரியராகக் காணப்பட்டார். இவர் தனது முதல் தெலுங்கு படத்தில் கையெழுத்திட்டுள்ளார் விஷ்ணு மற்றும் பரமேஷ்வர் நடித்த ஸ்ரீனிவாஸ் இயக்கிய முக்கோண காதல் கதை திரை, வெளியீட்டைக் காணத் தவறிவிட்டது.  
- 2018 : கொச்சி டைம்ஸ் : தொலைக்காட்சி # 1 இல் மிகவும் விரும்பத்தக்க பெண்கள்
- 2020 : கொச்சி டைம்ஸ் : தொலைக்காட்சி # 1 இல் மிகவும் விரும்பத்தக்க பெண்கள்
# அபயா கிரன்மயி


**அபயா கிரன்மயி** (Abhaya Hiranmayi) (பிறப்பு: 1989 மே 24) இவர் ஓர் இந்திய பின்னணி பாடகராவார். இவர் பல பாடல்களைப் பதிவு செய்துள்ளார். மலையாள மற்றும் தெலுங்கு மொழிகளில் திரைப்பட இசைக்கு பின்னணிக் குரலை வழங்கியுள்ளார்.  

## ஆரம்பகால வாழ்க்கை மற்றும் கல்வி
திருவனந்தபுரத்தில் பிறந்த கிரன்மயி இசையில் முறையான பயிற்சியை மேற்கொள்ளவில்லை, என்றாலும், இசையில் முதுகலை பட்டதாரியும் மற்றும் பேராசிரியருமான நெய்யாற்றிங்கரை எம். கே. மோகனச்சந்திரனின் சீடரான இவரது தாய் இலத்திகாவிடமிருந்து இசையின் அடிப்படைகளை கற்றுக்கொண்டார். சுவாதி திருநாள் இசைக் கல்லூரியின் பேராசிரியரான இவரது சிறிய தந்தை நடத்திய இசைப் பாடங்களை கேட்டு மேலும் இசை அறிவைப் வளர்த்துக் கொண்டார். இவரது தந்தை ஜி. மோகன், தூர்தர்ஷன் கேந்திரத்தின் நிகழ்ச்சிநிரல் தயாரிப்பாளராக இருந்தார். ஒரு சுவாகிலி பேச்சுவழக்கில் காப்பு குரல்களை வழங்குவதன் மூலம், பெயரிடப்பட்ட படத்தின் 'நகு பெண்டா, நகு தகா' என்ற பாடல் மூலம் அறிமுகமானார். அதைத் தொடர்ந்து திலீப் - மம்தா மோகன்தாஸ் நடித்த டூ கண்ட்ரீசு என்ற திரைப்படத்தில் இடம் பெற்ற 'தானே தானே', என்ற பாடலுக்கு இசையமைப்பாளர் கோபி சுந்தர் இவரது குரலை பாடலுக்கு இடையே பயன்படுத்தினார். அதே ஆண்டு வெளிவந்த தெலுங்குத் திரைப்படமான 'மல்லி மல்லி இதி ராணி ரோஜு' என்ற திரைப்படத்திர்காக 'சோதி ஜிந்தகி' என்ற பாடலை இவர் பாடினார். 2016 ஆம் ஆண்டில், ஜேம்ஸ் & ஆலிஸ் இயக்கத்தில் வெளியான படத்திற்காக பாடகர் கார்த்திக்குடன் இணைந்து 'மழையேயே மழையே' என்ற காதல் பாடலைப் பாடினார். அதைத் தொடர்ந்து மறைந்த தீபன் இயக்கிய சத்யாவும், அடுத்த ஆண்டில், கோயிகோடிற்கான ஒரு பாடலான கோழிக்கோடு என்ற பாடல் மற்றும் கோபி சுந்தரின் இசையில் வெளியான 'குடலோச்சனா' என்ற படத்திற்கான பாடல் போன்றவை. பாடலில் சிறந்து விளங்குவதற்காக ஆசியாவிசன் விருதினை முதன் முதலில் பெற்றார்.